BILAG

Følgende ændringsforslag opnåede mindst en fjerdedel af stemmerne, men blev forkastet under debatten (forretningsordenens artikel 59, stk. 3):

Punkt 3.7

De mest alvorlige udfordringer findes i en række medlemsstater, hvor stærke politiske aktører har vendt sig mod retsvæsenets uafhængighed og mod de institutioner og organisationer, som udgør og opretholder det pluralistiske demokratiske system. Meddelelsen tager ikke tilstrækkeligt hensyn til dette afgørende aspekt, men anlægger i stedet en synsvinkel, hvor institutioner — herunder parlamenter, regeringer og ministerier, forfatningsdomstole og faglige organisationer — i stedet opfattes som adskilte fra den politiske konkurrence og kampen om vælgerne. Med et sådant syn på partipolitik og valg bliver det umuligt at finde en forklaring på, hvorfor stærke aktører modarbejder retsstatsprincippet og demokratiet, og hvorfor de samtidig virker populære og umulige at standse. De politiske, kulturelle og sociologiske aspekter af de udfordringer på retsstatsområdet, som påvirker demokratierne, er et væsentligt område, som indtil videre er blevet overset i EU’s analyse og reaktion. Det forklarer til dels begrænsningerne i den nuværende tilgang og de eksisterende redskaber — herunder proceduren i artikel 7, stk. 1. Gennem sin tilknytning til civilsamfundet som helhed, herunder arbejdsmarkedets parter, er EØSU i en særlig god position til at tilbyde et forum for en bedre analyse, debat og reaktion på disse politiske, sociologiske og kulturelle aspekter af udfordringerne for demokratiet og retsstatsprincippet.

Begrundelse

Udtalelsens forfattere går for vidt i deres vurdering af institutionerne i medlemsstaterne. Den foreslåede ordlyd kan opfattes som en fornærmelse mod institutioner, der søger at beskytte et pluralistisk system. Den resterende del afspejler forventningerne til EU’s analyser på retsstatsområdet.

Resultat af afstemningen

Stemmer for : 47 Stemmer imod : 141 Hverken for eller imod: 19 : Hverken for eller imod: 19

Punkt 5.2

EØSU finder det afgørende, at der oprettes en juridisk bindende europæisk mekanisme som en ramme, hvori Kommissionen, Europa-Parlamentet og Rådet aktivt deltager, og hvor EØSU spiller en vigtig rolle som repræsentant for civilsamfundet. Denne mekanisme skal supplere eksisterende værktøjer (1) og indeholde en forebyggende komponent, som skal sætte de forskellige aktører (virksomheder, fagforeninger, civilsamfundsorganisationer, nationale menneskerettighedsinstitutioner og offentlige myndigheder) og eksperter i stand til at identificere mangler, når de opstår på nationalt niveau, og tidligt i processen drøfte, hvordan de kan løses. Den skal også bidrage til byrdedelingen mellem institutionerne og øge det fælles medansvar for EU-foranstaltninger på dette område. Mekanismen bør anvendes med omtanke, således at den ikke anvendes til at fremme aktuelle politiske mål og dermed udløser kulturelle konflikter.

Begrundelse

Den foreslåede tilføjelse begrænser ikke EØSU’s støtte til mekanismen. men bør opfattes som en supplerende bemærkning vedrørende politisk neutralitet og respekt for kulturel mangfoldighed.

Resultat af afstemningen

Stemmer for : 42 Stemmer imod : 153 Hverken for eller imod: 23 : Hverken for eller imod: 23

Punkt 1.6

EØSU fastholder sin støtte til oprettelsen af en mekanisme på EU-plan til overvågning af overholdelsen af retsstatsprincippet og grundlæggende rettigheder. EØSU finder det afgørende, at der oprettes en juridisk bindende europæisk mekanisme som en ramme, hvori Kommissionen, Europa-Parlamentet og Rådet aktivt deltager, og hvor EØSU spiller en vigtig rolle som repræsentant for civilsamfundet. Denne mekanisme bør omfatte en forebyggende komponent, som sætter eksperter og repræsentanter for civilsamfundet i stand til at udløse en tidlig varsling om specifikke udviklingstendenser og drøfte forslag til løsninger, som omfatter alle relevante aktører. En sådan mekanisme vil også bidrage til byrdedelingen mellem institutionerne og øge det fælles medansvar for EU-foranstaltninger. Mekanismen bør anvendes med omtanke, således at den ikke anvendes til at fremme aktuelle politiske mål og dermed udløser kulturelle konflikter.

Begrundelse

Den foreslåede tilføjelse begrænser ikke EØSU’s støtte til mekanismen. Den beriger snarere mekanismen ved at tilføje en bemærkning møntet på afpolitisering og hensyntagen til den kulturelle mangfoldighed, som vi er stolte af.

Resultat af afstemningen

Stemmer for : 42 Stemmer imod : 153 Hverken for eller imod: 23 : Hverken for eller imod: 23

Følgende punkter i sektionens udtalelse blev ændret til fordel for et ændringsforslag vedtaget på plenarforsamlingen, men fik dog tilslutning fra over en fjerdedel af de afgivne stemmer (forretningsordenens artikel 59, stk. 4):

Punkt 3.12

Civilsamfundsorganisationer, menneskerettighedsforkæmpere, whistleblowere og journalister er de første, der mærker det, når retsstaten svækkes, og de er i en meget vanskelig situation, når loven overtrædes i en given medlemsstat. Det er dem, der værner om overholdelsen af rettigheder, der overvåger situationen og indberetter overtrædelser, og det er på græsrodsplan, at de kan udsende tidlige varslinger. EØSU mener derfor, at deres rolle er af afgørende betydning, ligesom mediernes og den undersøgende journalistiks rolle er det. Det er derfor nødvendigt med metoder til beskyttelse af civilsamfundsorganisationer og medier for enhver holdbar vej fremad. Forslag vedrørende deres rolle bør være et væsentligt punkt i de forslag, som Kommissionen fremlægger efter overvejelsesperioden.

Resultat af afstemningen

Stemmer for : 122 Stemmer imod : 73 Hverken for eller imod: 20 : Hverken for eller imod: 20

Punkt 1.11

Uddannelse, både den formelle og den uformelle slags, spiller en væsentlig rolle i opbygningen af en demokratisk kultur og retsstaten. Et liberalt d Demokrati og retsstaten bør ligge alle europæiske borgere stærkt på sinde. EØSU opfordrer Kommissionen til at foreslå en ambitiøs strategi for kommunikation, uddannelse og borgerbevidsthed om grundlæggende rettigheder, retsstatsprincippet og demokrati.

Resultat af afstemningen

Stemmer for : 119 Stemmer imod : 73 Hverken for eller imod: 21 : Hverken for eller imod: 21

(1) Foreslået af Europa-Parlamentet i beslutningen af 27. januar 2014 om de grundlæggende rettigheder i EU (2012), P7_TA(2014)0173, ordfører: Louis Michel, 22. november, pkt. 9.